વિકાસ મિશ્રાએ તન્વીના પતિ પર પણ સવાલ ઉભા કર્યા. તે નોઈડાની રહેવાસી હતી, તેમણે ગાઝિયાબાદમાં એપ્લાય કરવુ જોઈએ, પરંતુ તે લખનઉનુ સરનામુ બતાવીને પાસપોર્ટ લઈ રહ્યા હતા. મિશ્રાએ એ પણ કહ્યુ કે તન્વી કાર્યાલયમાં ખૂબ બૂમો પાડતી હતી અને તેણે તેમને ધમકી પણ આપી હતી. તમને જણાવી દઈએ કે તન્વી શેઠ અને તેનો પતિ અનસ સિદ્દીકીએ વિકાસ મિશ્રા પર ગેરવર્તણૂકનો આરોપ લગાવ્યો હતો. તન્વીએ કહ્યુ હતુ કે મિશ્રાએ તેને પોતાની સરનેમ બદલવા માટે કહ્યુ અને પતિ અનસને પોતાનો ધર્મ છોડીને હિંદુ ધર્મ અપનાવવા માટે કહ્યુ હતુ. આ બાબતે તૂલ પકડી લેતા વિદેશ મંત્રાલયે હસ્તક્ષેપ કરીને રિપોર્ટ માંગ્યો છે. ગુરુવારે સવારે તન્વી અને તેના પતિને નવો પાસપોર્ટ આપી દેવામાં આવ્યો છે. વળી, વિકાસ મિશ્રાની બદલી પણ કરી દેવામાં આવી છે.